ადრიანეშ ვილა

ვილა-ადრიანა (იტალ. Villa Adriana) — რომაული არქეოლოგიური კომპლექსი იტალიას, ლაციოშ რეგიონიშ ნოღა ტივოლს. ვილა ნოღა ტიბურს (ალმახანური ტივოლი) რომიშ იმპერატორქ ადრიანექ ახ. წ. II ოშწანურაშ მასუმა დეკადას ეიოკიდჷ, მუჭოთ რომიშ გალე დვალირ რეზიდენცია. ადრიანეს ვა მოწონდჷ რომს, პალატინიშ გას დვალირი დოხორე, მუქჷთ მოშინაფილ ვილაშ კიდუაშ დოჭყაფაშ ბაძაძო გინირთჷ. თიში მაფობაშ ეკონია წანეფს, თინა რომიშ იმპერიაშ დუდალას წორეთ თე ვილაშე მეჸუნდჷ. თაჸურეშე გჷმმალი, თე პერიოდის თინა ომაფე კარიშ ოხორინალსჷთ წჷმარინუანდჷ. რომწკჷმა, ნამუთ თაჸურეშე 18 მილს იდვალუაფუდჷნ, ფუნქციონირენდჷ ოფოსტე რსხუ. ადრიანეშ უკული, ვილას მუში შხვადოშხვა მონძეეფი ირინუანდეს. რომიშ იმპერიაშ დონთხაფაშ უკული, ვილაქ უგუმურინუქ იჸუ დო ჭიე-ჭიეთ აკნაცჷმეფო გინირთჷ. XVI ოშწანურას, კარდინალ იპოლიტო II დ'ესტექ ვილა-ადრიანაშე მარმარილოშ სტატუეტეფი გოხოლუას დვალირ დორხველ ვილა-დ'ესტეშა გეგნიღჷ. 1999 წანაშე, ვილა-ადრიანა მიშულირიე იუნესკოშ მოსოფელიშ მონძალაშ ერკებულშა დო თიშ გოხოლუას დვალირ ვილა-დ'ესტესა დო ნოღა ტივოლიწკჷმა ართო, დიდი ტურისტულ ოძირაფუობას წჷმარინუანს. იხილეთ აგრეთვე იუნესკოშ მოსოფელიშ მონძალაშ ობიექტეფი იტალიას მოსოფელიშ მონძალაშ ობიექტეფიშ ერკებული ევროპას რესურსეფი ინტერნეტის Virtual Tour on Lazio's cultural site Tivoli - Hadrian's Villa Hadrian's Villa near Tivoli, Rome Ancient Places TV: HD Video of Hadrian's Villa at Tivoli, Rome Archived 2011-04-26 ვებ-ხასჷლას Wayback Machine. Great Buildings: Hadrian's Villa